钦定古今图书集成/明伦汇编/闺媛典/第190卷 > 胡化中妻易氏
## 钦定古今图书集成/明伦汇编/闺媛典/第190卷 > 胡化中妻易氏

按《汉阳府志》：“易氏，汉阳指挥使易继先女。幼颖异知
书，适庠生胡化中。化中字桂泉，与吴明卿同时。著有
《梦觉集》行世，号梦觉先生。年未强仕而没。遗子二，长
遵道，次遵义，母子相依，家徒四壁。锄园得金，麾而掩
之，有古管宁遗意。郭明龙赠之诗，有‘贫能存二孤，寡
能坚晚节。咄咄灌园人，误识金银穴’”之句。遵道以掾
吏仕至迪功郎，遵义处士氏，年九十七，义犹依依膝
下若婴儿。《谭友夏诗》云：“袖怀筵上果，口食冰下鲦。”盖
谓此也。王、周两太守各额其庐。